Source: https://www.zakonypreludi.sk/print/zz/1998-273/znenie-19980828.htm
Timestamp: 2020-02-22 16:47:33+00:00
Document Index: 5647477

Matched Legal Cases: ['§ 13', '§ 2', '§ 13', '§ 2', '§ 4', '§ 13']

273/1998 Z. z. Vyhláška Ministerstva životného prostredia Slovenskej republiky o úhradách za sprístupnenie informác... | Znenie 28.08.1998
Vyhláška č. 273/1998 Z. z.Vyhláška Ministerstva životného prostredia Slovenskej republiky o úhradách za sprístupnenie informácií o životnom prostredí
https://www.zakonypreludi.sk/zz/1998-273
Čiastka 104/1998
Platnosť od 28.08.1998 do31.08.2002
Účinnosť od 28.08.1998 do31.08.2002
Znenie 28.08.1998
o úhradách za sprístupnenie informácií o životnom prostredí
Ministerstvo životného prostredia Slovenskej republiky podľa § 13 ods. 7 zákona č. 171/1998 Z. z. o prístupe k informáciám o životnom prostredí ustanovuje:
Táto vyhláška ustanovuje podrobnosti o spôsobe určenia úhrady za sprístupnenie informácie o životnom prostredí (ďalej len „úhrada“)1) a o jej uhrádzaní.
(1) Úhrada sa určí ako súčet
a) materiálových nákladov vynaložených na sprístupnenie informácie o životnom prostredí2) (ďalej len „materiálové náklady“),
b) mzdových nákladov zamestnancov príslušného orgánu alebo organizácie,3) ktorí informáciu o životnom prostredí sprístupňujú (ďalej len „poskytovateľ informácie“), za čas potrebný na sprístupnenie informácie,
c) nákladov na obal a poštovné.
(2) Úhrada sa vypočíta podľa vzorca
N = M + Mz . t + P,
„N“ je úhrada za sprístupnenie informácie v slovenských korunách,
„M“ sú materiálové náklady,
„Mz“ sú mzdové náklady,
„t“ je čas potrebný na sprístupnenie informácie,
„P“ sú náklady na obal a poštovné.
(3) Materiálové náklady sa určia takto:
a) za jednu stranu čiernobielej fotokópie alebo výtlač-ku z počítača
formátu A4 2 Sk,
formátu A3 4 Sk,
b) za fotokópiu alebo výtlačok z počítača iného formátu, ako je uvedený v písmene a), alebo za farebnú fotokópiu alebo za fotokópiu na iných médiách, ako je biely papier 80-120 g/m2, v sume skutočných nákladov vynaložených na reprodukciu,
c) za kópiu zvukového záznamu, videozáznamu, na diskete, na kazete alebo na inom hmotnom nosiči reprodukovateľnom technickými prostriedkami v sume skutočných nákladov na reprodukciu vrátane obstarávacej ceny nosiča informácie.
(4) Mzdové náklady sú 60 Sk za každú aj začatú hodinu práce.
(5) Náklady na obal a poštovné sa započítavajú v skutočnej sume.
(1) Úhradu zaplatí žiadateľ poskytovateľovi informácie, a to v hotovosti do pokladne poskytovateľa informácie alebo poštovou poukážkou na jeho účet v banke, alebo prevodom z účtu v banke.
(2) Poskytovateľ informácie môže požadovať zaplatenie úhrady vopred,4) najmä ak
a) jej výška určená podľa § 2 presahuje 500 Sk,
b) žiadateľ nezaplatil úplne alebo sčasti úhradu za predchádzajúce sprístupnenie informácie o životnom prostredí alebo tak urobil až na základe urgencie, alebo iným obdobným spôsobom sťažoval činnosť poskytovateľa informácie,
c) to poskytovateľ informácie vzhľadom na zamedzenie komplikáciám spojeným s platením úhrady alebo jej vymáhaním považuje za potrebné, najmä ak sa žiadosť o sprístupnenie informácie týka informácie o životnom prostredí, ktorá je súčasťou neukončeného materiálu, alebo informácia sa má sprístupniť formou nahliadnutia do materiálu, alebo sú pochybnosti o presnosti alebo úplnosti adresy žiadateľa.
1) § 13 zákona č. 171/1998 Z. z. o prístupe k informáciám o životnom prostredí.
2) § 2 zákona č. 171/1998 Z. z.
3) § 4 zákona č. 171/1998 Z. z.
4) § 13 ods. 4 zákona č. 171/1998 Z. z.